CELEX: C2007/096/15
Language: et
Date: 2007-04-28 00:00:00
Title: Kohtuasi C-295/05: Euroopa Kohtu (teine koda) 19. aprilli 2007 . aasta otsus (Tribunal Supremo (Hispaania) eelotsusetaotlus) — Asociación Nacional de Empresas Forestales (ASEMFO) versus Transformación Agraria SA, Administración del Estado (Eelotsusetaotlus — Vastuvõetavus — EÜ artikli 86 lõige 1 — Iseseisva kohaldamisala puudumine — Asjaolud, mis võimaldavad Euroopa Kohtul anda esitatud küsimustele tarviliku vastuse — Direktiivid 92/50/EMÜ, 93/36/EMÜ ja 93/37/EMÜ — Siseriiklikud õigusnormid, mis võimaldavad riigi osalusega äriühingul teostada ametiasutuste otsesel tellimusel töid, ilma et kohaldataks riigihankelepingute sõlmimise üldist korda — Sisemine struktuuriüksus — Tingimused — Ametiasutus peab teostama eraldiseisva isiku üle analoogset kontrolli sellele, mida ta teostab oma üksuste üle — Eraldiseisev isik peab tegutsema põhiliselt teda kontrolliva ametiasutuse või kontrollivate ametiasutuste huvides)

28.4.2007   
            
            
               ET
            
            
               Euroopa Liidu Teataja
            
            
               C 96/10
            
         Euroopa Kohtu (teine koda) 19. aprilli 2007. aasta otsus (Tribunal Supremo (Hispaania) eelotsusetaotlus) — Asociación Nacional de Empresas Forestales (ASEMFO) versus Transformación Agraria SA, Administración del Estado
   (Kohtuasi C-295/05) (1)
   
   (Eelotsusetaotlus - Vastuvõetavus - EÜ artikli 86 lõige 1 - Iseseisva kohaldamisala puudumine - Asjaolud, mis võimaldavad Euroopa Kohtul anda esitatud küsimustele tarviliku vastuse - Direktiivid 92/50/EMÜ, 93/36/EMÜ ja 93/37/EMÜ - Siseriiklikud õigusnormid, mis võimaldavad riigi osalusega äriühingul teostada ametiasutuste otsesel tellimusel töid, ilma et kohaldataks riigihankelepingute sõlmimise üldist korda - Sisemine struktuuriüksus - Tingimused - Ametiasutus peab teostama eraldiseisva isiku üle analoogset kontrolli sellele, mida ta teostab oma üksuste üle - Eraldiseisev isik peab tegutsema põhiliselt teda kontrolliva ametiasutuse või kontrollivate ametiasutuste huvides)
   (2007/C 96/15)
   Kohtumenetluse keel: hispaania
   Eelotsusetaotluse esitanud kohus
   Tribunal Supremo
   Põhikohtuasja pooled
   
      Hageja: Asociación Nacional de Empresas Forestales (ASEMFO)
   
      Kostja: Transformación Agraria SA, Administración del Estado
   Kohtuasja ese
   Eelotsusetaotlus — Tribunal Supremo — EÜ artikli 86 lõike 1, ja direktiivide 93/36/EMÜ, 93/37/EMÜ, 97/52/EMÜ, 2001/78/EÜ ja 2004/18/EÜ, mis käsitlevad riiklike tarne-, ehitustöö- ja teenuslepingute sõlmimise korra kooskõlastamist, tõlgendamine — Selliste siseriiklike õigusnormide kokkusobivus, millega määratakse avalikõiguslikule äriühingule õiguslik režiim, millega võimaldatakse sellel äriühingul teostada riiklikke ehitustöid, ilma ette nähtud riigihankemenetlust läbimata
   Resolutiivosa
   Nõukogu 18. juuni 1992. aasta direktiiviga 92/50/EMÜ, millega kooskõlastatakse riiklike teenuslepingute sõlmimise kord, nõukogu 14. juuni 1993. aasta direktiiviga 93/36/EMÜ, millega kooskõlastatakse riiklike tarnelepingute sõlmimise kord, ega nõukogu 14. juuni 1993. aasta direktiiviga 93/37/EMÜ, millega kooskõlastatakse riiklike ehitustöölepingute sõlmimise kord, ei ole vastuolus niisugune õiguslik režiim, mida kohaldatakse Tragsa suhtes, mis võimaldab tal mitme haldusekandja ülesandeid täitva organisatsiooni ja tehnilise teenistusena tegutseva riigi osalusega äriühinguna teostada töid, ilma et talle laieneks nimetatud direktiividega ette nähtud kord juhul, kui esiteks, asjaomased haldusekandjad teostavad selle äriühingu üle analoogset kontrolli sellele, mida nad teostavad oma üksuste üle, ja teiseks siis, kui see äriühing tegutseb põhiliselt nende samade haldusekandjate huvides.
   
      (1)  ELT C 257, 15.10.2005.